REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, LANGOVA 2

ŠKOLSKI ODBOR

KLASA: 602-02/20-16/01

URBROJ: 238-27-15-10-20-2

BREGANA, 5. 2. 2020.

ZAPISNIK

sa 53. sjednice Školskog odbora Osnovne škole Milana Langa, Bregana, održane 31. 1. 2020. u zbornici škole u Bregani, Langova 2 s početkom u 19,15 sati.

Prisutni članovi Školskog odbora: Sanja Rapljenović - predsjednica, Valentina Martinček, Ivana Smolej Kolarek, Iris Gović Penić, Ivan Piškulić, Tomislav Šapić.

Odsutan: Josip Petrić

Ostali prisutni: Igor Matijašić – ravnatelj, Juraj Pintarić, voditelj računovodstva

Zapisničar: Irena Reif, tajnik škole

Predsjednica Školskog odbora Sanja Rapljenović pozdravila je prisutne i konstatirala da sjednici prisustvuje dovoljno članova Školskog odbora da se mogu donositi pravovaljane odluke.

Predsjednica Školskog odbora predložila je slijedeći dnevni red:

1. Verifikacija zapisnika s 52. sjednice Školskog odbora

2. Usvajanje godišnjeg financijskog izvješća za 2019.

3. Usvajanje realizacije plana proračuna za 2019.

4. Razno

Dnevni red je jednoglasno usvojen.

**Ad-1 Verifikacija zapisnika s 53. sjednice Školskog odbora**

Predsjednica Školskog odbora gđa. Sanja Rapljenović pozvala je članove da se izjasne imaju li primjedbe na zapisnik sa 52. sjednice održane 30. 12. 2019. godine.

Budući da nije bilo primjedbi predsjednica Školskog odbora konstatirala je da je jednoglasno donijeta sljedeća

ODLUKA

Usvaja se zapisnik sa 53. sjednice Školskog odbora održane 30. 12. 2019. godine.

**Ad-2 Usvajanje godišnjeg financijskog izvješća za 2019.**

Izvjestitelj po navedenoj točki dnevnog reda bio je Juraj Pintarić, struč. spec. oecc. s bilješkama u tekstu kao što su dani u materijalima za sjednicu. Juraj Pintarić dao je Financijski izvještaj Škole za razdoblje od 1. 1. 2019. do 31. 12. 2019. Ukratko je izložio najbitnije podatke iz izvještaja, ukupne prihode i rashode škole, kao i ostvareni višak poslovanja. Prema skupinama ekonomskih klasifikacija te računovodstvenim razredima knjiženja izneseni su najbitniji podaci o troškovima poslovanja, kao i ostvarenim prihodima.

Temeljem čl. 118. st.2. podst. 6 Zakona o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279), 98/19) donesena je sljedeća

ODLUKA

1. Članovi Školskog odbora su jednoglasno usvojili godišnji financijski izvještaj.

2. Temeljem čl. 136. Statuta Osnovne škole Milana Langa i čl. 10 (NN 25/13, 85/15) Zakona o pravu na pristup informacijama financijski izvještaj objavit će se na stranici Škole.

**Ad-3 Usvajanje realizacije plana proračuna za 2019.**

Voditelj računovodstva škole Juraj Pintarić izvijestio je članove Školskog odbora o realizaciji Plana proračuna za 2019. godinu. Ova realizacija predstavlja odnos između planiranih i realiziranih aktivnosti i projekata unutar proračuna škole, iskazanih kroz brojeve. Kako nije bilo odstupanja od planiranog iznosa, te je realizacija ostala unutar planiranih „gabarita“, članovi školskog odbora su jednoglasno usvojili realizaciju Plana proračuna za 2019. godinu.

**Ad-Razno**

Ravnatelj škole Igor Matijašić obavijestio je članove Školskog da su počela školska natjecanja iz pojedinih predmeta (neki učenici već su se plasirali na županijsku razinu natjecanja). Također, napomenuo je da će naša škola biti domaćin županijskog natjecanja iz povijesti. Nadalje, istaknuo je terensku nastavu učenika osmih razreda u Vukovar uoči koje je organizirana velika humanitarna akcija za najpotrebitije u Vukovaru. Odazvalo se jako puno ljudi i skupljeno je iznimno mnogo hrane i potrebnih stvari za siromašne obitelji u Vukovaru. Ravnatelj je predstavio i novosti vezane uz dvoranu – kreće izrada projektne dokumentacije (dogradnja četiri učionice i nove dvorane). Na kraju je predstavio i Europski razvojni plan (i najavio da naša škola priprema projekt KA ! – suradnja naše škole s europskim zemljama) koji su jednoglasno prihvatili članovi Školskog odbora.

Završeno u 20,05 sati.

Zapisničar: Predsjednica Školskog odbora:

Irena Reif, mag.iur. Sanja Rapljenović, prof.